Diari Oficial de la Generalitat Valenciana


Sumari del DOGV 3866, del 27-10-2000 (2000/8255)

Informació pública del projecte de reparcel·lació de la unitat d'execució número 7 de l'avinguda de Ronda, del Pla General d'Ordenació Urbana d'Elda.
-----------------------------------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8255


Organisme emissor
:   Ajuntament d'Elda

Tipus de document
:   Anunci

Informació pública del projecte de reparcel·lació de la unitat d'execució número 7 de l'avinguda de Ronda, del Pla General d'Ordenació Urbana d'Elda. [2000/Q8255]
  
En compliment de l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que, per mitjà de decret d'alcaldia d'aquesta mateixa data, s'ha dictat la següent resolució en l'expedient relatiu al projecte de reparcel·lació de la unitat d'execució número 7 de l'avinguda de Ronda:
  
1. Admetre a tràmit el projecte de reparcel·lació forçosa, incloses les quotes d'urbanització, del programa per al desenvolupament de l'actuació integrada de la unitat d'execució número 7 del Pla General (avinguda de Ronda), presentat per la mercantil Marvi Urbanistes, SL, urbanitzador adjudicatari del programa.
  
2. Sotmetre a informació pública el projecte de reparcel·lació esmentat, per mitjà d'un avís a tots els propietaris i titulars de drets cadastrals i registrals afectats pel document i la publicació d'un edicte en un diari d'informació general editat a la Comunitat Valenciana i en el Diari Oficial de la Generalitat Valenciana, i advertir de la possibilitat de formular al·legacions dins del termini de 20 dies hàbils, comptadors des de l'endemà de la publicació en aquest diari oficial.
  
3. De conformitat amb el que s'ha disposat en l'article 70.d de la Llei Reguladora de l'Activitat Urbanística, durant el període d'informació pública els afectats, inclòs l'urbanitzador, s'hi poden formular requeriments recíprocs per al pagament d'indemnitzacions substitutòries. Aquests requeriments s'hauran de trametre a través d'escriptura pública dins del termini de 10 dies al que es requereix per a respondre. Si un propietari no atén un requeriment formulat com cal s'entendrà que prefereix cobrar i la reparcel·lació s'aprovarà en conseqüència.
  
4. Sol·licitar, d'acord amb l'article 69 de la Llei Reguladora de l'Activitat Urbanística i l'article 5 del RHU, que el registrador de la propietat practique la nota al marge de cada finca afectada pel projecte de reparcel·lació de la unitat d'execució número 7 del Pla General (avinguda de Ronda), expresse la iniciació del procediment i expedisca, fent-ho constar a la nota, el certificat de domini i càrregues.
  
El que es fa públic perquè se'n prega coneixement, i es fa públic que aquest acte és de mer tràmit, i que contra aquest no s'hi pot interposar recurs, de conformitat amb allò que s'ha disposat en l'article 107 de la Llei 30/1992, de 26 de novembre.